<classify> MATOKEO mabaya ya darasa la saba kwa mwaka 2019, yamefanya maofi sa elimu kata 16 na walimu wakuu 20 kutenguliwa vyeo vyao mkoani Songwe, huku wengine zaidi ya 48 kupewa onyo.Akizungumza na waandishi wa habari ofisini kwake jana, Katibu Tawala Mkoa wa Songwe, David Kafulila pichani juu alisema maamuzi hayo ya kutengua teuzi za maofisa elimu kata na walimu wakuu, yanatokana na matokeo ya darasa la saba kuporomoka kitaifa, ukilinganisha na matokeo ya mwaka juzi.Alisema matokeo ya mwaka 2018 Mkoa wa Songwe ulishika nafasi ya 17 kitaifa, ukiwa na wastani wa ufaulu wa asilimia 74, wakati msimu wa masomo wa 2019 mkoa umeshika nafasi ya 21 kitaifa, ukiwa na wastani wa ufaulu wa asilimia 75.5 Kafulila alisema baada ya matokeo ya darasa la saba kuwa mabaya 2019, waliamua kuwatuma wakaguzi wa elimu wathibiti ubora wa elimu kukagua shule 114 ambazo zilishuka kielimu zaidi na kubaini kuwa kuna tatizo kubwa la utoro wa walimu, utoro wa wanafunzi na maofisa elimu kata wengi kutofanyia kazi ya wadhibiti ubora, ambayo inaibua mapungufu mengi katika shule za msingi.Yaleyale ambayo yalionwa katika ripoti ya kwanza yamejirudia katika ripoti ya pili na ripoti ya tatu, hivyo mimi kama msimamizi wa elimu mkoa nimetumia ripoti ya wadhibiti ubora wa elimu kuwa maofisa elimu 16 na walimu takribani 20 hawafai kuendelea kusimamia elimu alisema Kafulila.Aidha aliongeza kuwa wanatambua kuwa kuna changamoto nyingi katika sekta ya elimu lakini kuna ambazo zipo ndani ya uwezo wa mkoa, hivyo wataendelea kuzifanyia kazi ili kubadilisha na kuinua kiwango cha elimu kwa kuhakikisha ripoti za wadhibiti ubora katika elimu zinafanyiwa kazi na walimu wakuu, maofisa elimu kata na Wakurugenzi katika halmashauri zote.Ofisa elimu Mkoa wa Songwe, Juma Kaponda akizungumza kwenye kikao cha uchaguzi wanafunzi kuingia kidato cha kwanza 2020 mwishoni mwa mwaka, alisema kuwa kati ya sababu kubwa ya elimu kuwa chini katika Mkoa wa Songwe ni kutokana na usimamizi usio wa kuridhisha wa walimu wakuu, maofisa elimu kata na wakurugenzi kutofanyia kazi ripoti za ukaguzi.Kwa upande wake Ofisa Elimu Mkoa wa Songwe, Juma Kaponda alisema matokeo ya darasa la saba msimu wa mwaka 2019 kiwango cha ufaulu kimeshuka kwa kiasi kikubwa kutokana na udhaifu wa wasimamizi wa elimu katika ngazi ya walimu wakuu na maofisa elimu kata.Takwimu zinaonesha kuwa kwa matokeo ya darasa la saba ya mwaka 2017 Mkoa wa Songwe ulikuwa na wastani wa asilimia 63 ukishika nafasi ya 23 kati ya mikoa 26 nchini, mwaka 2018 mkoa ulikuwa na wastani wa ufaulu wa asilimia 74 ukishika nafas ya 17 na mwaka 2019 mkoa umeshika nafasi ya 21 ukiwa na wastani wa 75.5.Tumebaini kuwa pia ripoti za ukaguzi hazifanyiwi kazi katika baada ya kukaguliwa, wakurugenzi watendaji wa halmashauri someni na kuzifanyia kazi ripoti zinazotolewa na wakaguzi wetu ili kuboresha mapungufu yaliyopo katika shule zetu za msingi na sekondari,alisema Kaponda.  <topic>: KITAIFA 